## **BTKM211BA-02**

## **Írásgyakorlat 1.**

## Hlavacska András

hlavacskandras@gmail.com

*Hétfő, 12.00-14.00, 1/1.*

## **A kurzus leírása**

A kurzus két tudományos szövegtípus, az esszé és a tanulmány sajátosságait ismerteti meg a hallgatókkal. Előbbi esetében a saját stílus megtalálására, a kreatív és innovatív gondolatmenet kialakítására való törekvésre kerül a hangsúly, még a tudományos értekezés esetében a műfaji szabályok és kritériumok elsajátítása áll a középpontban. A kurzuson elsősorban szövegelemzés és önálló írások alkotásán keresztül a hallgatók megismerik a tanulmány mint szövegtípus felépítését: az absztrakt, a jegyzetapparátus, a tézismondat, a különböző hivatkozási rendszerek, az érvelés, a konklúzió stb. funkcióját. A kurzust egy interaktív műhelymunka-sorozat zárja le, amelyen a hallgatóknak lehetőségük nyílik a kutatási eredmények disszeminációjára. Így a kurzus nemcsak a tudományos szövegek értelmezésébe és alkotásába, hanem a tudományos konferenciák világába is bevezeti a hallgatókat.

**Követelmények**

1. Egy önálló és kreatív esszé megírása, amelynek tárgya egy médiaszöveg (irodalmi mű, film, képregény, videojáték stb.) értelmezése. Minimum terjedelem: 5.000 karakter (szóközökkel).
2. Az önállóan elkészített esszé átalakítása tanulmánnyá. Minimum terjedelem: 7.500 karakter (szóközökkel).
3. Egy 15 perces szóbeli előadás megtartása, amelynek témája a féléves kutatás.

**Alkalmak**

1. **Óramegbeszélés** (február 7) A tematika és a követelmények tisztázása
2. **Az esszé** (február 14) Két esszé önálló feldolgozása, majd csoportos megbeszélése. Az esszé műfaji sajátosságainak tisztázása.
3. **A tanulmány felépítése és főbb részei** (február 21) Két tanulmány önálló feldolgozása, majd csoportos megbeszélése. Beszélgetés a cím, az alcím, az absztrakt, a tézis, az érvelés, az elemzés és a konklúzió témájáról.
4. **Hivatkozási rendszerek** (február 28) A szövegközi hivatkozás és a lábjegyzet használatának elsajátítása. Az idézés szabályainak tisztázása.
5. **A plágium** (március 7) A plágium fogalmának tisztázása. Interaktív feladat: plágiumvadászat.
6. **Szünet** (március 14) AZ ESSZÉK LEADÁSI HATÁRIDEJE!
7. **Stílusgyakorlat I.** (március 21) Interaktív szövegelemzés.
8. **Egyéni konzultációk** (március 26) Az esszék értékelése, javaslatok a tanulmánnyá alakításhoz.
9. **Műhelymunka I.** (április 4)
10. **Műhelymunka II.** (április 11) A TANULMÁNYOK LEADÁSI HATÁRIDEJE!
11. **Műhelymunka III.** (április 25)
12. **Műhelymunka IV.** (május 2)
13. **Jegybeírás** (május 9) a féléves munka értékelése

**Ajánlott szakirodalom**

Fodor Péter, *Kitöltött múlt, megszállt jelen*, Szépirodalmi Figyelő, 2014/3, 43–51.

Hlavacska András, *Nincs a teremtésben vesztes* (Töprengések Mary Shelley Frankensteinjéről az emberiség sírgödre mellett), Hévíz, 2018/2, 179–184.

Pólya Tamás, *A videojátékok mint történetmesélő mászókák és a médiaszöveg-fogalom*, Médiakutató, 2020/1, 93–104.

Richard Slotkin, *Revolverhősök és zöldsipkások: „A hét mesterlövész” és az ellenerőszak mítosza*, ford. Léderer Pál, Holmi, 1992/11, 1629–1647.